El marc competencial en matèria d'agricultura, ramaderia i pesca derivat de l'article 116, en concordança amb l'article 111 de l'Estatut d'autonomia, atribueix a la Generalitat, en l'àmbit de les seves competències compartides i d'una manera íntegra, la potestat legislativa, la reglamentària i la funció executiva per mitjà de les quals pot establir polítiques pròpies.
L'article 116.2 de la Llei orgànica 6/2006, de 19 d juliol, estableix que correspon a la Generalitat de Catalunya la competència compartida sobre la regulació i el règim d'intervenció administrativa i d'usos de la forest, dels aprofitaments i els serveis forestals.
La Llei 7/1999, de 30 de juliol, del Centre de la Propietat Forestal, modificada per la Llei 4/2000, de 26 de maig, de mesures fiscals i administratives, per la Llei 31/2002, de 30 de desembre, de mesures fiscals i administratives, i per la Llei 3/2015, de l'11 de març, de mesures fiscals, financeres i administratives, determina que el Centre de la Propietat Forestal, entitat de dret públic de la Generalitat de Catalunya, té com a finalitat bàsica regular i ordenar la gestió forestal, i també promoure la conservació, el desenvolupament sostenible i la millora dels boscos i dels terrenys forestals de titularitat privada de Catalunya.
Així mateix, ha de vetllar per tal que hi hagi un tractament unitari de les diferents competències que hi incideixen i organitzar-se mitjançant una estructura àgil i moderna, dotada de mitjans, recursos i pressupost propis.
Segons el que estableix l'article 1.3 de la Llei esmentada, el Centre de la Propietat Forestal es regeix, entre d'altres disposicions, pels seus Estatuts.
La disposició derogatòria inclou el Decret 220/1997, de 30 de juliol, el Decret 378/1996, de 2 de desembre, pel qual es modifica el Decret 358/1989, de 19 de desembre, i també el Decret 349/1986, de 4 de desembre, pel qual es determina l'estructura orgànica de la Direcció General de Política Forestal del Departament d'Agricultura, Ramaderia i Pesca, ja que aquesta Direcció General ja no existeix i les seves funcions són exercides per la Direcció General de Forests d'acord amb el que determina el Decret 212/2015, de 22 de setembre, de modificació parcial del Decret 342/2011, de 17 de maig, de reestructuració del Departament de Territori i Sostenibilitat, i del Decret 270/2013, de 23 de desembre, de reestructuració del Departament d'Agricultura, Ramaderia, Pesca, Alimentació i Medi Natural.
En virtut de l'habilitació continguda a la disposició addicional sisena de la Llei 3/2015, de l'11 de març, de mesures fiscals, financeres i administratives, s'aproven, mitjançant aquest Decret, els Estatuts dels Centre de la Propietat Forestal.
A proposta de la consellera d'Agricultura, Ramaderia, Pesca i Alimentació, d'acord amb el dictamen de la Comissió Jurídica Assessora, i d'acord amb el Govern,
S'aproven els Estatuts del Centre de la Propietat Forestal, que s'insereixen a continuació.
Decret 220/1997, de 30 de juliol, pel qual es regula el règim d'autonomia econòmica del Centre de la Propietat Forestal.
Decret 378/1996, de 2 de desembre, pel qual es modifica el Decret 358/1989, de 19 de desembre, pel qual es determinen les funcions i òrgans de govern del Centre de la Propietat Forestal.
Decret 349/1986, de 4 de desembre, pel qual es determina l'estructura orgànica de la Direcció General de Política Forestal del Departament d'Agricultura, Ramaderia i Pesca.
El Centre de la Propietat Forestal és una entitat de dret públic de la Generalitat de Catalunya, amb personalitat jurídica pròpia, plena capacitat d'obrar i patrimoni propi, i que per a l'acompliment de les seves finalitats gaudeix de plena autonomia funcional i de gestió.
El Centre de la Propietat Forestal ha d'ajustar la seva activitat al dret privat, sens perjudici dels àmbits en què, segons la legislació vigent, s'ha de sotmetre al dret públic.
El Centre de la Propietat Forestal resta adscrit al departament competent en matèria de forests.
El domicili social del Centre de la Propietat Forestal se situa, a tots els efectes, a la finca Torreferrussa, ctra. de Santa Perpètua a Sabadell, km 4.5, al terme municipal de Santa Perpètua de Mogoda.
El Centre de la Propietat Forestal té per missió fomentar la gestió forestal sostenible en els terrenys forestals de titularitat privada de forma coordinada amb la gestió dels terrenys forestals de titularitat pública.
A més, actua dins el seu àmbit competencial com a instrument executor de les polítiques establertes per la unitat competent en matèria de forests en base als objectius, eixos i línies d'actuació establerts en el Pla general de política forestal.
Les finalitats del Centre de la Propietat Forestal són.
a) Ordenar la producció forestal en l'àmbit de les seves competències.
b) Promoure i millorar de manera sostinguda la funció socioeconòmica de les masses forestals de titularitat privada, fent-les compatibles amb la protecció adequada del medi físic i garantint la utilització racional i la gestió sostenible dels recursos.
c) Promoure i estendre el principi d'ordenació i planificació de les superfícies forestals de titularitat privada mitjançant la tramitació dels instruments d'ordenació forestal següents: projectes d'ordenació, plans tècnics de gestió i millora forestals, i plans simples de gestió forestal.
d) Millorar la gestió dels aprofitaments i els productes forestals mitjançant accions d'assessorament, suport i tutela.
e) Fomentar la coresponsabilitat dels propietaris forestals en l'execució, el disseny i l'aprovació de la política forestal.
f) Integrar en un sol organisme dotat d'autonomia organitzativa, econòmica i financera les diferents competències amb incidència en els boscos privats, unificant i racionalitzant l'acció administrativa d'ordenació i control d'aquests boscos, d'acord amb el principi d'unitat de gestió o de gestió integrada.
g) Dotar els silvicultors d'un organisme d'administració pròpia que els permeti participar en el disseny de polítiques forestals, alhora que possibiliti la representació de tots els sectors i les entitats cíviques i socials que tenen interessos en el món forestal.
h) Millorar la representació de l'Administració forestal, potenciant la integració dels propietaris forestals en el Centre de la Propietat Forestal.
i) Adequar els plans tècnics de gestió i millora forestals a l'àmbit mínim de gestió, fixant la superfície mínima a ordenar en 25 hectàrees, atès que aquest és un àmbit que permet també la viabilitat tècnica i econòmica dels dits plans.
j) Fer possible l'ordenació de les finques privades amb una superfície inferior a 25 hectàrees mitjançant la creació de la figura del pla simple de gestió forestal.
Les instruccions per a la redacció, l'aprovació i la revisió d'aquests plans han de ser establertes per ordre del conseller o consellera del departament competent en matèria de forests.
k) Dotar la gestió dels boscos privats de mecanismes de finançament, pressupost, patrimoni i recursos propis, incentivant i fomentant el compliment dels principis inspiradors de la legislació forestal de Catalunya.
Les funcions del Centre de la Propietat Forestal són:
a) Participar en l'elaboració del plans d'ordenació de recursos forestals.
b) Participar en l'elaboració dels plans de desenvolupament forestal, mitjançant l'elaboració de propostes i suggeriments, i emetre els corresponents informes tècnics en relació amb el Pla general de política forestal i els plans d'ordenació de recursos forestals elaborats pels departaments de l'Administració de la Generalitat.
c) Prestar suport tècnic i econòmic per elaborar els instruments d'ordenació forestal i vetllar perquè s'executin.
d) Confeccionar i elaborar les directrius i les instruccions dels instruments d'ordenació per a finques privades.
e) Tramitar i aprovar els instruments d'ordenació forestal que afectin exclusivament terrenys de propietat privada.
f) Vetllar per l'execució de les determinacions contingudes en els instruments d'ordenació forestal i controlar els compromisos que s'hi estableixen.
g) Promoure la constitució d'associacions i agrupacions i d'entitats de cooperació entre els titulars dels terrenys forestals de propietat privada per facilitar l'administració dels boscos i la comercialització dels seus productes.
h) Divulgar mètodes de silvicultura sostenible per produir i conservar els terrenys forestals i assessorar en l'aplicació pràctica dels coneixements tècnics forestals i en la redacció dels instruments de planificació i ordenació forestal.
i) Rebre les notificacions prèvies dels propietaris forestals de l'inici dels treballs i de les activitats forestals que s'executen en compliment dels instruments d'ordenació forestal.
j) Aplicar els instruments de foment forestal acordant l'atorgament dels ajuts i els incentius corresponents i fiscalitzant la destinació efectiva a la finalitat prevista.
k) Administrar el Fons Forestal dels boscos privats de Catalunya.
l) Informar i ser escoltat en relació amb l'aprovació de qualsevol normativa i instrument de planejament o projecte que afecti superfícies forestals de titularitat privada.
m) Promoure i impulsar els sistemes de certificació forestal en el marc de l'estratègia forestal de la Unió Europea.
n) Les altres funcions que li assignin les lleis.
El Centre de la Propietat Forestal ha de promoure les relacions de col·laboració amb la resta d'administracions competents en matèria forestal, amb les persones propietàries i productores forestals, amb altres entitats implicades en l'àmbit forestal i amb la ciutadania.
Els òrgans de govern del Centre de la Propietat Forestal són els següents:
La presidència i les vicepresidències
La presidència té les funcions següents:
a) Exercir l'alta representació del Centre.
b) Informar el Govern sobre l'activitat del Centre.
d) Vetllar pel compliment dels acords adoptats pel Consell Rector.
e) Convocar, presidir, suspendre i aixecar les sessions del Consell Rector, fixar-ne l'ordre del dia, dirigir les deliberacions, dirimir els empats amb el seu vot de qualitat i visar les actes i les certificacions dels acords que s'hi adoptin.
Sens perjudici de la delegació del vot que preveu l'apartat anterior, en cas d'absència, vacant o malaltia del president o presidenta, el substitueixen els vicepresidents pel seu ordre, els quals tindran les funcions determinades a l'apartat segon d'aquest article.
La vicepresidència primera correspon al vocal en representació dels propietaris forestals privats que designin entre ells.
La vicepresidència segona correspon a la persona titular de la direcció general competent en matèria de forests.
Són membres del Consell Rector del Centre de la Propietat Forestal
a) La persona titular de la presidència.
c) El secretari o secretària, que és la persona titular de la direcció gerència.
El conseller o consellera del departament competent en matèria de forests nomena els vocals del Consell Rector del Centre de la Propietat Forestal amb la distribució següent:
a) Cinc persones en representació dels departaments de la Generalitat següents:
- El titular de la direcció general competent en matèria de forests.
- Un vocal en representació del departament competent de forests, amb rang mínim de subdirector general.
- Un vocal en representació del departament competent en matèria d'extinció d'incendis forestals, amb rang mínim de subdirector general.
- Un vocal en representació del departament competent en matèria de desenvolupament rural amb rang mínim de subdirector general.
- Un vocal en representació del departament competent en polítiques ambientals, amb rang mínim de subdirector general.
b) Cinc persones en representació dels propietaris forestals privats titulars d'un instrument d'ordenació forestal, escollits d'acord amb el sistema d'elecció que determina el capítol VII d'aquest Decret.
Els departaments i les organitzacions representades en el Consell Rector han de designar, en el moment del nomenament de les vocalies, una persona suplent que hi pertanyi.
La mateixa administració o organització pot substituir els i les vocals designats en cas d'absència, vacant, malaltia o una altra causa justificada.
Si la persona suplent tampoc hi pogués assistir, es podrà designar una tercera persona, pel mateix sistema de designació i mitjançant acreditació expressa per a aquella sessió concreta.
Els membres representants de l'Administració de la Generalitat en el Consell Rector del Centre de la Propietat Forestal seran nomenats pels consellers competents en les matèries que determina l'apartat 3 a) d'aquest article i cessaran a petició dels mateixos consellers.
El nomenament dels vocals en representació dels propietaris forestals privats té una durada de 5 anys.
En la designació de les persones membres del Consell Rector s'ha d'atendre el principi de participació equilibrada de dones i homes.
Corresponen al Consell Rector del Centre de la Propietat Forestal les funcions següents:
a) Aprovar els criteris d'actuació del Centre, d'acord amb les directrius fixades pel departament al qual s'adscriu i els objectius que es preveuen en el contracte programa.
b) Aprovar els instruments d'ordenació forestal i les seves modificacions i les directrius relatives a aquests instruments per als boscos privats, i formular propostes per a l'elaboració dels plans d'ordenació dels recursos forestals.
c) Aprovar l'avantprojecte de programa d'actuacions, d'inversions i de finançament i el pressupost d'explotació i el de capital, els comptes anuals i la liquidació finals dels pressupostos de l'exercici, la memòria d'activitats, el contracte programa entre el Centre i el departament competent en matèria de forests i també la seva actualització.
d) Aprovar les bases reguladores d'ajuts i subvencions que siguin competència del Centre de la Propietat Forestal i aprovar-ne les convocatòries, així com la seva resolució.
e) Proposar la designació del director gerent, entre professionals de reconegut prestigi en l'àmbit forestal amb qualificacions professionals acreditades que tingui competència i experiència per complir les funcions assignades, i proposar-ne el cessament.
g) Aprovar la relació de llocs de treball i el règim retributiu del personal, així com aprovar l'estructura orgànica i la plantilla del Centre de la Propietat Forestal, i prendre els acords que corresponguin sobre l'encomanda de funcions al personal.
h) Aprovar el reglament d'organització i règim intern del centre.
i) Acordar i subscriure els convenis de col·laboració amb organismes i entitats públiques o privades, per tal de desenvolupar les funcions que té atribuïdes.
j) Proposar els preus i les tarifes que el Centre de la Propietat Forestal hagi de percebre per la prestació dels seus serveis.
k) Informar i ser escoltat amb relació a l'aprovació de qualsevol normativa i instrument de planejament o projecte que afecti superfícies forestals de titularitat privada, així com de qualsevol normativa que afecti les superfícies forestals de titularitat privada.
l) Proposar fórmules de finançament que afectin els boscos de titularitat privada i proposar l'adopció de mesures fiscals per al foment de la planificació i gestió forestal sostenible
m) Prendre els acords corresponents sobre l'administració del Fons forestal dels boscos privats de Catalunya.
n) Les altres funcions que li siguin encomanades d'acord amb la legislació vigent.
No són delegables les funcions dels apartats c), f) i j).
El Consell Rector es reuneix en sessió ordinària, com a mínim, amb una periodicitat mensual i, si escau, també en sessions extraordinàries.
Les reunions, les convoca la Presidència del Consell a iniciativa pròpia, o a petició de com a mínim la meitat de les vocalies del Consell Rector.
També poden convocar el Consell el vicepresident primer, i el vicepresident segon.
Les convocatòries del Consell Rector s'han de cursar amb una antelació mínima de 48 hores, i s'admet com a mitjà de convocatòria el correu electrònic.
A la convocatòria s'hi ha d'adjuntar l'ordre del dia, la proposta d'acta de la sessió anterior i la corresponent documentació.
Per motius d'urgència, i si tots els membres del Consell Rector són presents i ho acorden per unanimitat, el Consell es pot constituir sense que calgui convocatòria prèvia.
El Consell Rector queda vàlidament constituït quan assisteixin a la sessió la meitat més un dels membres incloent la presidència o les vicepresidències o la persona en qui la presidència delegui.
Els membres del Consell sempre hauran d'estar degudament assistits per la persona que hagi d'exercir les funcions de la Secretaria.
El Consell Rector es pot reunir excepcionalment mitjançant videoconferència, multiconferència o qualsevol altre sistema que no impliqui la presència física dels seus membres.
La reunió s'ha d'entendre celebrada a la seu del Centre de la Propietat Forestal.
En les reunions no presencials s'han de considerar membres assistents aquells que hagin participat en la multiconferència o videoconferència o en qualsevol altre sistema que no impliqui la presència física dels seus membres.
En aquells casos en què a criteri de la persona titular de la presidència o de la persona titular de la vicepresidència resulti necessari, el Consell Rector podrà adoptar acords sense reunió mitjançant l'emissió del vot per correspondència postal, comunicació telemàtica o qualsevol altre mitjà que determini el president o vicepresidents, sempre que quedin garantits els drets d'informació i de vot, que quedi constància de la recepció del vot i que se'n garanteixi l'autenticitat.
S'entendrà que l'acord s'adopta a la seu del Centre de la Propietat Forestal i en la data de recepció del darrer dels vots vàlidament emesos.
Els acords del Consell Rector són adoptats amb el vot favorable de la majoria dels i les membres del Consell que hi assisteixin.
En cas d'empat el president o presidenta té vot de qualitat.
És necessària una majoria qualificada de dues terceres parts per a:
a) La proposta del contracte programa a què fa referencia l'article 13 i també la proposta de la seva actualització.
b) Aprovar les bases reguladores i les convocatòries d'ajuts i subvencions, així com la seva resolució.
c) Proposar la designació del director o directora gerent, entre professionals de reconegut prestigi en l'àmbit forestal.
En tot el que no preveu aquest article és d'aplicació el que estableix la normativa aplicable als òrgans col·legiats de l'Administració de la Generalitat de Catalunya.
Per tal d'agilitzar les sessions del Consell Rector, aquest pot establir una comissió tècnica per tal de proposar l'aprovació o denegació dels instruments d'ordenació forestal o les seves modificacions.
Aquesta comissió pot fixar condicionants en la proposta d'aprovació dels plans tècnics de gestió i millora forestal o dels plans simples de gestió forestal.
La proposta ha de ser ratificada posteriorment pel Consell Rector.
La comissió tècnica està integrada per les persones següents: la persona titular de la vicepresidència primera del Consell Rector, que la presidirà, un vocal del Consell Rector representant de la propietat privada, la persona titular de la direcció gerència, un tècnic del Centre de la Propietat Forestal, un tècnic de la direcció general competent en matèria forestal i un tècnic de la direcció general competent en matèria de Polítiques Ambientals.
La Comissió tècnica es regirà per les normes de funcionament dels òrgans administratius col·legiats.
Les persones membres del Consell Rector no perceben drets d'assistència a les reunions, d'acord amb el que estableix la normativa vigent.
Les actes de les sessions del Consell Rector són publicades al web del Centre de la Propietat Forestal un cop ratificades.
La direcció gerència del Centre de la Propietat Forestal és l'òrgan executiu del Centre de la Propietat Forestal i la persona responsable de la seva gestió ordinària.
La persona titular de la direcció gerència del Centre de la Propietat Forestal és contractat com a personal laboral d'alta direcció, a proposta del Consell Rector.
La persona titular de la direcció gerència ha d'actuar amb els principis ètics i regles de conducta establerts a l'article 55 de la Llei 19/2014, del 29 de desembre, de transparència, accés a la informació pública i bon govern.
Funcions de la direcció gerència
Corresponen a la persona titular de la direcció gerència del Centre de la Propietat Forestal les funcions següents:
a) Executar els acords del Consell Rector.
b) Dirigir el Centre vetllant per l'assoliment dels objectius fixats en el contracte programa, i coordinar i supervisar tots els serveis del Centre.
c) Elaborar l'avantprojecte del pressupost del Centre i fer el seguiment de l'execució, de conformitat amb el que estableix el contracte programa.
d) Dirigir i coordinar les unitats del Centre.
e) Preparar els estats d'execució pressupostària amb una periodicitat mínima trimestral i realitzar el seguiment econòmic dels comptes del Centre, i informar-ne els membres del Consell.
f) Exercir les funcions de cap de personal i d'òrgan de contractació del Centre.
g) Autoritzar les despeses i concedir subvencions i ajuts, d'acord amb els límits que fixi el Consell Rector.
h) Signar la convocatòria pública de subvencions i ajuts aprovats pel Consell Rector.
i) Donar compte de la seva gestió al Consell Rector.
j) Assumir la representació legal ordinària del Centre, tant judicial com extrajudicial.
k) Elaborar la relació dels llocs de treball i la proposta d'estructura organitzativa.
l) Formular els comptes anuals i la liquidació del pressupost i sotmetre-ho a aprovació del Consell Rector.
Les relacions del Centre de la Propietat Forestal amb el departament competent en matèria de forests i, en general, amb el Govern s'articulen per mitjà d'un contracte programa i es canalitza per mitjà de l'esmentat departament.
L'objecte del contracte programa és l'establiment dels objectius a assolir durant el període corresponent i ha d'incloure, com a mínim, la previsió de resultats que cal obtenir i els instruments de control i d'avaluació a què l'entitat s'ha de sotmetre durant la vigència del contracte.
La proposta de contracte programa, l'elabora la direcció general competent en matèria de forests d'acord amb els objectius, eixos i línies d'actuació establerts en el Pla general de política forestal.
El Centre de la Propietat Forestal s'estructura d'acord amb les previsions del reglament d'organització i règim intern del Centre, aprovat pel Govern.
En aquesta estructura, les unitats del centre han d'estar encapçalades per personal laboral i, excepcionalment, per personal funcionari en els supòsits d'exercici de l'autoritat o exercici de potestats administratives.
Règim jurídic, règim d'impugnació d'actes, règim de contractació, recursos humans, recursos econòmics, i règim patrimonial i comptable
El Centre de la Propietat Forestal es regeix per la Llei 7/1999, de 30 de juliol, del Centre de la Propietat Forestal, per aquests Estatuts, per les normes aplicables a les entitats de dret públic que han d'ajustar la seva activitat al dret privat, vinculades o dependents de l'Administració de la Generalitat de Catalunya, pel Decret legislatiu 2/2002, de 24 de desembre, pel qual s'aprova el Text refós de la Llei 4/1985, de 29 de març, de l'Estatut de l'empresa pública catalana, i per la resta de normativa que li sigui d'aplicació.
El Centre de la Propietat Forestal sotmet la seva activitat en les relacions externes, amb caràcter general, a les normes de dret civil, mercantil i laboral que li siguin aplicables llevat dels actes que impliquen l'exercici de potestats públiques, que se sotmeten al dret públic.
El Centre de la Propietat Forestal se sotmet al dret públic en les relacions amb el departament al qual és adscrit, en el règim d'adopció d'acords i en l'organització i el funcionament dels òrgans col·legiats de govern als quals és aplicable la normativa general sobre òrgans col·legiats de l'Administració de la Generalitat.
Règim d'impugnacions d'actes i resolucions
Contra els actes, els acords i les resolucions dels òrgans del Centre de la Propietat Forestal es pot recórrer en alçada davant el conseller o consellera del departament competent en matèria de forests.
Els recursos extraordinaris de revisió s'han d'interposar d'acord amb el que estableix l'article 78 de la Llei 26/2010, del 3 d'agost, de règim jurídic i procediment de les administracions públiques de Catalunya.
Els actes dictats en aplicació del règim economicofinancer poden ser objecte de reclamació davant els òrgans de la Generalitat competents per conèixer les reclamacions economicoadministratives, d'acord amb la normativa específica en aquesta matèria.
La contractació es regeix pel que estableix la normativa sobre contractació pública.
L'òrgan de contractació és la persona titular de la direcció gerència del Centre de la Propietat Forestal d'acord amb el que estableix la legislació de contractes del sector públic.
Recursos humans i règim de personal
El personal del Centre de la Propietat Forestal es regeix pel dret laboral i s'hi vincula per mitjà d'una relació de caràcter laboral, llevat del personal que ocupa places reservades, per la naturalesa del seu contingut, a funcionaris públics.
L'adscripció de funcionaris al Centre de la Propietat Forestal es regeix pel que determinen les normes reguladores de la funció pública de la Generalitat de Catalunya.
El personal laboral es regeix per l'Estatut dels treballadors, pel seu Conveni col·lectiu i per la resta de la normativa laboral que li sigui d'aplicació.
La selecció del personal del Centre de la Propietat Forestal s'ha de realitzar d'acord amb els principis d'igualtat, mèrit, capacitat i publicitat, d'acord amb el que prevegi la legislació aplicable en aquesta matèria.
Constitueix el patrimoni del Centre de la Propietat Forestal:
a) Els béns i els drets de qualsevol naturalesa que li siguin adscrits per al compliment de les seves finalitats, i els productes i rendes d'aquests.
b) Els béns i els drets que adquireixi o que rebi per qualsevol títol.
El règim de patrimoni del Centre de la Propietat Forestal es regula pel Text refós de la Llei de patrimoni de la Generalitat de Catalunya, aprovat pel Decret legislatiu 1/2002, de 24 de desembre, o les disposicions legals que el modifiquin o el deroguin.
El finançament del Centre de la Propietat Forestal prové dels recursos establerts a l'article 14 de la Llei 7/1999, de 30 de juliol, del Centre de la Propietat Forestal, següents:
a) Les assignacions amb càrrec als Pressupostos de la Generalitat per a l'exercici de les seves funcions.
b) Les aportacions de les entitats públiques o privades que hagin establert convenis amb el Centre de la Propietat Forestal.
c) Les subvencions, els ajuts i les donacions que atorguin al seu favor les entitats públiques o privades.
d) Els rendiments de les seves publicacions i els ingressos procedents d'altres activitats que desenvolupi el Centre de la Propietat Forestal i siguin retribuïbles.
e) Els rendiments de béns i drets propis i adscrits.
f) Els ingressos de dret públic o privat que li corresponguin i les taxes i els preus públics que pugui recaptar per la prestació de serveis o la realització d'activitats de la seva competència.
g) Qualsevol altre ingrés compatible amb la naturalesa i la finalitat del Centre de la Propietat Forestal i especialment les que dotin el Fons Forestal de Boscos Privats de Catalunya.
h) Altres béns i recursos que de forma expressa se li puguin atribuir.
El Centre de la Propietat Forestal està sotmès al règim de comptabilitat pública previst a la legislació de finances públiques de la Generalitat de Catalunya.
El Centre de la Propietat Forestal ha de disposar d'un sistema d'informació econòmica que reflecteixi, per mitjà d'estats de comptes i informes, la situació financera i l'estat, el resultat i l'execució del seu patrimoni, la liquidació del pressupost i també la informació de costos sobre la seva activitat.
El control extern de la gestió econòmica i financera del Centre de la Propietat Forestal correspon a la Sindicatura de Comptes i al Tribunal de Comptes d'acord amb la seva normativa específica.
El control intern de la gestió econòmica i financera del Centre de la Propietat Forestal correspon a la Intervenció General de la Generalitat de Catalunya, i es fa pel sistema d'auditories d'acord amb el que disposa el Text refós de la Llei de finances públiques de Catalunya aprovat pel Decret legislatiu 3/2002, de 24 de desembre.
Els informes de fiscalització emesos per òrgans de control o d'intervenció i informes d'auditoria de comptes són públics i es publiquen en el web del Centre de la Propietat Forestal amb base a la Llei 19/2014, del 29 de desembre, de transparència, accés a la informació pública i bon govern.
El Centre de la Propietat Forestal elabora anualment un pressupost d'execució i de capital, d'acord amb el que estableix la normativa vigent en matèria pressupostaria.
El pressupost d'explotació té caràcter preventiu, llevat que el Centre de la Propietat Forestal rebi subvencions corrents amb càrrec als pressupostos de la Generalitat, supòsit en el qual ha de reflectir, amb caràcter limitatiu, les dotacions anuals a les quals s'han d'aplicar les esmentades subvencions.
El pressupost del Centre de la Propietat Forestal es regeix pel que disposen la normativa reguladora de les entitats del sector públic de la Generalitat, la normativa reguladora de les seves finances públiques i les successives lleis de pressupostos.
Sistema electoral dels membres del Consell Rector que representen la propietat privada
El procés d'elecció dels membres que representen la propietat privada en el Consell Rector del Centre de la Propietat Forestal es regeix per la Llei 7/1999, de 30 de juliol, del Centre de la Propietat Forestal, per aquest Decret, per les disposicions que el despleguin i pel que estableixi com a norma supletòria la normativa general electoral.
A l'efecte del còmput dels terminis establerts en el procediment electoral es considera termini inicial el de la publicació al Diari Oficial de la Generalitat de Catalunya de l'Ordre de convocatòria.
Els terminis establerts en el procediment electoral són els que figuren en el present Decret i en l'Ordre de convocatòria del procés electoral.
A l'efecte del còmput de terminis, els dies s'entenen naturals.
La data de votació ha de ser preferentment en dissabte.
Les despeses que generi el procés electoral aniran a càrrec del pressupost del Centre de la Propietat Forestal.
Tenen condicions d'electors en el procés electoral que regula aquest Decret totes les persones físiques majors d'edat i persones jurídiques, titulars d'un instrument d'ordenació forestal aprovat i vigent de terrenys forestals privats i que no estiguin incapacitades o inhabilitades per resolució administrativa o sentència judicial ferma per a l'exercici del dret de sufragi actiu.
Tenen la condició d'elegibles les organitzacions de persones propietàries forestals que presentin candidatura, i es designaran com a mínim cinc representants i cinc suplents d'entre les persones físiques majors d'edat o familiars de primer grau, i persones jurídiques, titulars d'un instrument d'ordenació forestal aprovat i vigent de terrenys forestals privats i que no estiguin incapacitades o inhabilitades per resolució administrativa o sentència judicial ferma per a l'exercici del dret de sufragi passiu.
Als efectes del paràgraf immediatament anterior, s'entendrà per organització de persones propietàries forestals aquelles entitats amb personalitat jurídica pròpia, amb un àmbit d'actuació i influència a la totalitat del territori de Catalunya i que representin almenys un cinc per cent de la totalitat de les persones electores.
No tenen la condició d'organitzacions de propietaris/àries forestals privats elegibles, als efectes de l'apartat 2 del present article, les següents organitzacions:
Aquelles organitzacions de persones propietàries forestals privades que tinguin entre els seus membres una administració pública o una entitat del sector públic.
Amb relació als diferents condicionants exigits per tenir la consideració d'organització elegible, s'acreditarà mitjançant una declaració responsable de les persones representants de les diferents organitzacions, sense perjudici de posteriors comprovacions.
Als efectes de presentació de candidatures i de votació, cada titular té un vot independentment del nombre d'instruments d'ordenació forestal vigents de què disposi.
Les persones jurídiques i les comunitats de béns que siguin titulars d'instruments d'ordenació forestal aprovats i vigents exerceixen el dret de sufragi a través del seu representant legal o persona física designada per l'òrgan de govern.
Les persones titulars copropietàries d'un instrument d'ordenació forestal exerceixen el dret de sufragi a través d'una de les persones copropietàries i s'ha de fer constar aquest acord de les persones copropietàries per escrit.
En el supòsit que l'instrument d'ordenació inclogui diferents finques, i que aquestes finques siguin de titularitat individual i diferenciada, la propietat de cadascuna de les finques tindrà dret a un vot, respectant la resta de condicionaments recollits en el present article.
Amb la finalitat de garantir la transparència i l'objectivitat del procés electoral que regula aquest Decret, l'Administració electoral està formada per:
b) El nombre de meses electorals que determini l'Ordre de convocatòria d'eleccions i com a mínim una mesa electoral per a cada servei territorial del departament competent en matèria forestal.
La Junta Electoral que té la seva seu al Centre de la Propietat Forestal està formada pels membres següents:
a) Presidència: la persona titular de la conselleria del departament competent en matèria de forests.
b) Vocalies: l'advocat/ada en cap del departament competent en matèria forestal, que actua com a secretari o secretària, dues persones representants del departament amb competències en matèria de forests, el director o directora gerent del Centre de la Propietat Forestal i dos vocals en representació de la propietat forestal privada escollits pel Consell Rector d'entre els electors.
Les meses electorals estan ubicades en els llocs i seus que es determinin a l'Ordre de convocatòria del procés electoral i estan formades per:
a) Presidència: el director o directora del servei territorial o el cap de l'oficina comarcal del departament competent en matèria de forests.
b) Vocalies: dues persones electores escollides per sorteig per la Junta Electoral
c) Secretari o secretària: un treballador o treballadora del Centre de la Propietat Forestal.
La suplència del president o presidenta de la Junta Electoral correspondrà al secretari o secretària general del departament competent en matèria de forests.
En el supòsit que un membre dels òrgans que integren l'Administració electoral es presenti com a candidat/ata a les eleccions, aquesta presentació es considera incompatible amb la condició de membre de l'Administració electoral i aquest membre s'ha de substituir d'acord amb els criteris d'exigibilitat establerts per a l'elecció dels membres de l'Administració electoral.
La condició de vocal de les meses electorals té caràcter obligatori.
La Junta Electoral decideix si les causes de no-acceptació per part de les persones designades són justificades i, en cas positiu, ha de designar lliurement una altra persona que consideri més indicada per garantir el procés electoral, d'acord amb els criteris d'exigibilitat establerts per a l'elecció dels membres de l'Administració electoral.
Únicament els vocals de les meses electorals tenen dret a indemnització o dieta per l'exercici de les seves funcions.
e) Rebre escrits i la documentació de presentació de persones candidates.
g) Establir l'horari de votació.
h) Proclamar els membres electes.
i) Supervisar i vigilar el compliment de les funcions assignades a les meses electorals.
j) Emetre resolució sobre les reclamacions que es plantegin a les meses electorals, al cens electoral i resoldre sobre les qüestions del procés electoral que es puguin plantejar.
k) Vetllar en tot moment per la legalitat dels comicis.
De conformitat amb el que disposa l'article 18 de la Llei 26/2010, del 3 d'agost, de règim jurídic i de procediment de les administracions públiques de Catalunya, les sessions de la Junta Electoral es poden celebrar de manera no presencial.
Documentació a formalitzar durant el procés electoral.
Durant el procés electoral la Junta Electoral ha de formalitzar la documentació següent:
b) Resolució de les reclamacions que es plantegin durant el procés electoral.
c) Edicte de publicació del cens provisional i del cens definitiu.
e) Acta de proclamació de persones candidates al Consell Rector.
f) Acta de proclamació de persones electes al Consell Rector.
2 Durant el procés electoral les meses electorals han de formalitzar la documentació següent:
c) Acta de cada sessió aixecada pel secretari o secretària.
Durant el procés electoral les persones candidates han de formalitzar l'escrit de presentació de la candidatura corresponent.
La votació és personal i secreta.
Les persones electores que prevegin que en la data de la votació per elegir les persones membres del Consell Rector no poden desplaçar-se a la mesa electoral constituïda per exercir el seu dret a vot poden emetre el seu vot per correu, amb la sol·licitud prèvia a la Junta Electoral i d'acord amb el procediment següent:
a) La persona electora ha de sol·licitar per escrit el seu dret a vot per correu a la Junta Electoral, els serveis territorials o les oficines comarcals del departament competent en matèria de forests, a partir del dia de la convocatòria d'eleccions i fins quinze dies abans de la votació.
b) La sol·licitud es presenta personalment exhibint el NIF o NIE davant el secretari o secretària de la Junta Electoral, els directors o directores dels serveis territorials o les persones titulars de les oficines comarcals del departament competent en matèria de forests.
Un cop rebuda la sol·licitud, la Junta Electoral ha de comprovar la inscripció i realitzar l'anotació pertinent al cens, a fi que el dia de les eleccions no es dipositi el vot personalment.
La Junta Electoral ha de trametre la documentació necessària a la persona electora, per correu certificat, al domicili indicat a la sol·licitud o al que figuri al cens, juntament amb un sobre adreçat a la mesa electoral del servei territorial corresponent.
La persona electora ha d'introduir la papereta en el sobre de votació.
Aquest sobre s'introdueix dins del que va adreçat a la mesa electoral i es tramet a la Junta Electoral un dia abans de la data de votació.
El secretari o secretària de la Junta Electoral custodia aquesta documentació fins al dia de la votació.
Procés electoral per escollir els membres del Consell Rector del Centre de la Propietat Forestal que representen la propietat privada
Correspon al conseller o a la consellera competent en matèria de forests la convocatòria del procés electoral per a la provisió dels membres del Consell Rector del Centre de la Propietat Forestal que representen la propietat privada, mitjançant una Ordre, publicada al Diari Oficial de la Generalitat de Catalunya, que ha de fixar el calendari de les eleccions.
El mandat dels membres del Consell Rector del Centre de la Propietat Forestal que representen la propietat privada expira transcorreguts cinc anys comptats des de la data de nomenament definitiu.
3 Els membres del Consell Rector cessants resten en funcions fins a la constitució definitiva del nou Consell Rector.
4 L'Ordre de convocatòria d'eleccions s'ha d'efectuar abans de l'expiració del mandat dels membres del Consell Rector que representen la propietat privada.
Constitució i dissolució de la Junta Electoral i de les meses electorals
En el termini màxim de dos dies, posteriors a la data de convocatòria, s'ha de constituir la Junta Electoral.
Els òrgans de l'Administració electoral es dissolen un mes després de la proclamació dels candidats com a vocals del Consell Rector del Centre de la Propietat Forestal.
En el termini de tres dies posteriors a la data de la convocatòria la Junta Electoral enviarà el cens provisional a les oficines comarcals, als serveis territorials i serveis centrals del departament competent en matèria de forests, al Centre de la Propietat Forestal.
El cens es distribuirà per les meses electorals en funció del domicili de les persones electores per a les persones físiques i del domicili fiscal per a les persones jurídiques.
Les persones físiques o jurídiques que tenen el domicili fora de Catalunya consten al cens de la mesa electoral dels serveis territorials de Barcelona del departament competent en matèria forestal.
El cens provisional ha de romandre exposat als taulers d'anuncis de les oficines comarcals, dels serveis territorials, als serveis centrals del departament competent en matèria de forests, del Centre de la Propietat Forestal i al web del Centre de la Propietat Forestal per un termini de quinze dies.
En aquesta exposició del cens provisional, que ha de ser diferenciat per a cada àmbit territorial corresponent als diferents serveis territorials del departament competent en matèria de boscos, hi han de figurar: el nom i cognoms de les persones físiques i la denominació social, NIF en el cas de persones jurídiques, NIF/NIE i número del projecte d'ordenació, pla tècnic de gestió i millora forestal o pla simple de gestió del qual es titular.
Es poden formular reclamacions contra el cens provisional en el termini de quinze dies un cop finalitzat el termini d'exposició pública.
Aquestes reclamacions han de ser resoltes per la Junta Electoral en el termini màxim d'un dia.
Contra aquesta resolució es pot interposar recurs davant el conseller o consellera del departament competent en matèria de forests en el termini màxim de dos dies, el qual ha d'emetre resolució en el termini d'un dia.
La Junta Electoral ha de publicar el cens definitiu en els mateixos llocs on es va publicar el cens provisional en el termini màxim d'un dia, a partir de la resolució de la reclamació contra el cens provisional.
En aquesta exposició del cens definitiu que ha de ser diferenciat per a cada l'àmbit territorial corresponent als diferents serveis territorials del departament competent en matèria de boscos, hi han de figurar: el nom i cognoms de les persones físiques i la denominació social, NIF en el cas de persones jurídiques, NIF/NIE i número del projecte d'ordenació, pla tècnic de gestió i millora forestal o pla simple de gestió del qual es titular.
Les dades següents han de figurar al cens electoral:
a) Quant a les persones físiques:
b) Quant a les persones jurídiques i comunitats de béns:
4) La identificació de la seva persona representant per exercir tant el dret al sufragi actiu com el passiu.
La Junta Electoral facilitarà còpia en suport informàtic del cens definitiu a les organitzacions admeses com a candidates en el procés.
Aquest cens només es pot emprar amb la finalitat de la propaganda electoral de les organitzacions que siguin admeses per concórrer a les eleccions i no se'n pot fer cap altre ús.
Informació a aportar en la presentació de les candidatures
Les candidatures són col·lectives als efectes de votació i escrutini i es presenten davant la Junta Electoral en el termini de quinze dies a partir de la publicació del cens definitiu per la Junta Electoral.
Les candidatures es presenten per escrit mitjançant una llista amb un nombre de cinc titulars i cinc suplents de manera ordenada per ser nomenats vocals d'acord amb l'article 7.4 de la Llei 7/1999, de 30 de juliol, del Centre de la Propietat Forestal.
Una persona no pot ser candidata en més d'una llista.
Només es consideren vàlides aquelles candidatures que estiguin avalades per una organització de persones propietàries forestals, i que representi almenys un mínim del cinc per cent del cens definitiu.
Una organització de persones propietàries forestals només pot presentar una única candidatura i les persones censades només poden avalar o ser representades per una única organització de propietaris/àries.
A les llistes hi ha de figurar:
b) Noms i cognoms de les persones físiques o representants de les persones jurídiques incloses en la candidatura.
c) NIF o NIE de les persones físiques candidates o representants de les persones jurídiques incloses en la candidatura.
d) Signatura d'acceptació de les persones físiques o representants de les persones jurídiques incloses en la candidatura.
e) Denominació de l'organització, agrupació, sindicat o associació o organització empresarial que avala la llista i nom i cognoms d'almenys el cinc per cent del electors.
g) Signatura d'acceptació dels avaladors o els seus representants.
El dia següent de la finalització del termini de presentació de candidatures la Junta Electoral ha de fer la proclamació provisional de les llistes de les persones candidates.
Contra la proclamació provisional es pot presentar recurs en el termini màxim de dos dies, davant la Junta Electoral, la qual ha d'emetre resolució en el termini d'un dia.
Si no s'han presentat recursos contra aquesta proclamació provisional en aquest termini de dos dies aquesta es considera definitiva.
En cas d'haver-se interposat recurs, la Junta Electoral ha de fer la proclamació definitiva de les llistes de les persones candidates el dia següent de la resolució de la Junta Electoral.
Dins dels quaranta dies des de la proclamació definitiva es constitueixen les meses electorals, es fa la votació i l'escrutini, i la proclamació provisional de persones electes.
Cada llista de candidats pot designar un interventor davant la Junta Electoral per a cadascuna de les meses electorals, els quals hi poden estar presents durant el procés de votació i escrutini.
La Junta Electoral informarà els presidents o presidentes de les meses electorals de les persones interventores designades.
Votació per escollir els membres del Consell Rector del Centre de la Propietat Forestal que representen la propietat privada
L'horari de votació és l'establert per la Junta Electoral.
La mesa electoral es constituirà una hora abans del començament de la votació.
Un cop obert el termini per a la votació, les persones electores es dirigeixen a la mesa electoral i, després d'identificar-se degudament, lliuren al president o presidenta de la mesa el sobre que contindrà la llista votada.
No s'admet la delegació del vot.
a) Els corresponents a paperetes en les quals hi hagi noms ratllats o esborrats, o bé on constin inscripcions no pròpies del contingut de les paperetes.
b) Els corresponents a sobres en els quals s'hagin introduït dues o més paperetes on es votin diferents persones candidates.
Els sobres en què no hi hagi cap papereta es computen com a vot en blanc.
L'escrutini es du a terme mitjançant el procediment següent:
a) Un cop finalitzat el període de votació s'obre l'urna i es procedeix a extreure els sobres de la votació i, un cop oberts, es llegeix el nom del cap de llista en veu alta, s'exhibeix la papereta a les persones assistents i s'anota el vot corresponent a la cada llista de candidats.
b) Una vegada finalitzada la lectura de totes les paperetes i efectuat el recompte, el secretari o secretària de la mesa estén acta de l'escrutini i fa constar el nombre de vots obtinguts per a cada llista, els vots nuls i els vots en blanc, com també totes les incidències que s'hagin produït al llarg de la votació.
c) L'acta és signada per totes les persones membres de cadascuna de les meses i pels interventors de les llistes de candidats designats presents.
Aquest sobre tancat l'han de signar les persones membres de la mesa de manera que les signatures s'encreuin a la part del sobre per on posteriorment s'hagi d'obrir, i ha de ser tramès a la Junta Electoral per tal que procedeixi al recompte definitiu dels vots emesos el tercer dia següent al dia de la votació.
e) Una vegada la Junta Electoral hagi rebut la documentació esmentada a l'apartat anterior, procedeix al recompte definitiu dels vots.
f) La distribució de vocalies es fa d'acord amb les regles establertes a l'article 163.1 de la Llei orgànica 5/1985, de 19 de juny, de règim electoral general, fins a completar els cinc vocals que representen la propietat.
La Junta Electoral proclamarà els vocals provisionals electes.
Contra la resolució de proclamació provisional de candidats electes es pot presentar recurs en el termini de dos dies davant el conseller o consellera del Departament competent en la matèria, el qual ha d'emetre resolució en el termini d'un dia.
Si no s'ha interposat recurs, la Junta Electoral realitza la proclamació definitiva.
En el cas d'haver-se interposat recurs, la Junta Electoral ha de fer la proclamació definitiva el dia següent de la resolució del conseller o consellera.
La persona titular del departament competent en matèria de forests nomenarà les persones vocals del Consell Rector representants de la propietat privada un cop proclamats definitivament els electes.